Tisztelt Igazgató Úr/Igazgató Asszony!

Az Akadálymentes Tanulásért Alapítvány és a Nyír Plaza nevében kerestem meg Önöket, intézményüket egy kezdeményezéssel kapcsolatban.

Első alkalommal ad otthont a Nyír Plaza egy az alapítvány által szervezett **„Bújj a bőrömbe**” elnevezésű **interaktív kiállítás**nak.

A kiállításon keresztül szeretnénk megismertetni a gyerekekkel, az érdeklődőkkel azoknak a fiataloknak az életét, akiknek valamelyik érzékszervük sérült, nem úgy működik, mint ép társaiké.

Bemutatva hogyan tudnak teljes értékű életet élni, s hogyan helyettesíti egyik érzékszerv a másikat, milyen módon boldogulnak a mindennapokban.

A „Bújj a bőrömbe” elnevezés is mutatja, hogy ezen a napon **a kiállítás keretén belül, olyan helyzetekben próbálhatják ki magukat az érdeklődök egy rövid időre, amilyenben a sérült gyermekek a mindennapjaikat élik. Például egy nem látó személy esetén, hogyan veszi át a többi érzékszerv a látás funkcióját.**

A karácsony közeledtével a kiállítás témája az advent köré épül.

11.00 órától az érdeklődők egy berendezett ún. **vakszobában** adventi koszorú készítést, ajándék csomagolást és egyéb játékos feladatokat próbálhatnak ki.

Ezek mellett **ügyességi játékok: tapintó dominó, toronyépítés, tolókocsis akadálypálya**,

**segítőkutya bemutató**, **bocchia** (mozgássérült sport) bemutatása, kipróbálása várja a kiállítás résztvevőit. Lehetőség nyílik **névjegykártya készítésre is Braille írógéppel**.

13 órától zenés blokk Ének, furulya, közben „daloló kezek” (mutogatják a dalokat) színesítik a programot.

A műsor **közben tombolaajándékok** várják a szerencsésebbeket.

A program 11.00 -16.00 között várja az érdeklődőket, melyre szeretettel invitáljuk az osztályokat, csoportokat.

A kiállításon keresztül szeretnénk elérni, hogy a gyerekek megismerjék, és könnyebben fogadják el a fogyatékkal élő társaikat.

**A kiállításon való részvétel mindenkinek ingyenes**

Buzdítjuk Önöket, hogy jöjjenek el a gyerekekkel, vegyenek részt programunkon!

Bízom benne, hogy kedvező fogadtatásra talál Önöknél ez a megmozdulás és minél több iskola és óvoda részéről érkeznek érdeklődő csapatok.

**Kérem Önöket, amennyiben szeretnének és részt tudnak venni a kiállításon szíveskedjenek jelezni nekünk 2013.11.10 –ig, hogy annak megfelelően tudjunk előkészülni a csapatok fogadására.**

Elérhetőség: Nagy Andrea, Tel: 42/508 624; Mobil: 30 278 4453; E-mail: andrea.nagy@klepierre.com

A leírtakkal kapcsolatban bármilyen további kérdésük merül fel, állunk szíves rendelkezésükre.

|  |  |  |
| --- | --- | --- |
| Demeterné Fekete Marianna | Dr. Molnárné Zsalutkó Mária | Nagy Andrea |
| Akadálymentes Tanulásért Alapítvány | Akadálymentes Tanulásért Alapítvány | Nyír Plaza –marketing vezető |